નવી દિલ્હી : થાઇલેન્ડની રાજધાની બેંગકોકમાં ભારત અને પાકિસ્તાન વચ્ચે રાષ્ટ્રીય સુરક્ષા સલાહકારો અને વિદેશી સચિવો વચ્ચે બેઠક યોજાઇ હતી. જો કે આ બેઠક બાદ વિપક્ષ તો ઠીક પરંતુ ભાજપમાં પણ આંતરિક વિખવાદ પેદા થયો હોય તેવું લાગી રહ્યું છે. અટલ બિહારી વાજપેયીની સરકારમાં મંત્રી રહી ચુકેલા વરિષ્ઠ નેતા યશવંત સિન્હાએ આ મુદ્દે સરકારની નીતિ પર પ્રશ્નો પેદા કર્યા છે. યશવંત સિન્હાએ કહ્યુ કે ભાજપ હંમેશા તે નીતિ પર ચાલ્યું છે કે આતંક અને વાતચીક બંન્ને એક સાથે ન થઇ શકે. સિન્હાએ સવાલ કર્યો કે એવું તે શું બદલી ગયું કે આપણે વાતચીત માટે તૈયાર થઇ ગયા ? તેમણે આ વાતચીત અંગે આશ્ચર્ય વ્યક્ત કરતા કહ્યું કે આજે પણ એક સીઆરપીએફનાં એક કાફલા પર હૂમલો થયો છે.